
 15.12.2020
 BG
 Официален вестник на Европейския съюз
 L 423/48
 РЕГЛАМЕНТ ЗА ИЗПЪЛНЕНИЕ (ЕС) 2020/2086 НА КОМИСИЯТА
 от 14 декември 2020 година
 за изменение на Регламент за изпълнение (ЕС) 2020/532 по отношение на дерогация от Регламент за изпълнение (ЕС) No 809/2014 за проверки чрез мониторинг във връзка със заявленията за помощ по свързани с площ схеми за помощ и исканията за плащане по свързани с площ мерки за подпомагане
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 62, параграф 2, първа алинея, букви а) и б) от него,
 като има предвид, че:
 (1)
 Регламент за изпълнение (ЕС) 2020/532 на Комисията (2) съдържа някои дерогации от, inter alia, Регламент за изпълнение (ЕС) No 809/2014 на Комисията (3) по отношение на някои административни проверки и проверки на място, приложими в рамките на общата селскостопанска политика.
 (2)
 Някои елементи на проверките чрез мониторинг, извършвани съгласно член 40а от Регламент за изпълнение (ЕС) No 809/2014, изискват посещения на място. Въпреки това, поради ограниченията на движението, въведени с цел справяне с пандемията от COVID-19, през 2020 г. държавите членки може да не са в състояние да извършват тези проверки, както се изисква съгласно посочения член. Поради това е целесъобразно да се предвиди дерогация от някои разпоредби на посочения член.
 (3)
 Поради това Регламент за изпълнение (ЕС) 2020/532 следва да бъде съответно изменен.
 (4)
 Тъй като в настоящия регламент се предвижда допълнителна дерогация от Регламент за изпълнение (ЕС) No 809/2014 по отношение на референтната 2020 година поради пандемията от COVID-19, той следва да влезе в сила в деня на публикуването му в Официален вестник на Европейския съюз и да се прилага с обратно действие, считано от същата дата като Регламент за изпълнение (ЕС) 2020/532.
 (5)
 Мерките, предвидени в настоящия регламент, са в съответствие със становището на Комитета за директните плащания и на Комитета за развитие на селските райони,
 ПРИЕ НАСТОЯЩИЯ РЕГЛАМЕНТ:
 Член 1
 В Регламент за изпълнение (ЕС) 2020/532 се вмъква следният член 4а:
 „Член 4а
 Чрез дерогация от член 40а, параграф 1, първа алинея, буква в), първо изречение и член 40а, параграф 2, буква б) от Регламент за изпълнение (ЕС) No 809/2014, когато поради мерките, предприети във връзка с пандемията от COVID-19, държавите членки не са в състояние да извършат всички проверки, които изискват проверки на терен, по отношение на референтната 2020 година се прилага следното:
 а)
 съответните проверки, свързани с критериите за допустимост, ангажиментите и другите задължения, се извършват за най-малко 3 % от съответните бенефициери;
 б)
 проверките на съдържанието на тетрахидроканабинол в конопа се извършват за най-малко 10 % от площта.“
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от